Marcellus Rouff
Marcellus Rouff (Quadruvii prope Genavam natus die 4 Maii 1877; mortuus Lutetiae die 3 Februarii 1936) fuit diurnarus et mythistoricus. Saepe de re cibaria scribebat. Editionem seriei La France gastronomique cum Curnonsky anno 1921 incepit; anno 1929 cum aliis Academiam gastronomorum constituit.

Lutetiae educatus est ubi pater Iulius  dirigebat. Marcellus apud scholam Monge et Sorbonam eruditus est. Annis insequentibus artifices, scriptores, editores, ganeones frequentabat; vitas et mythistorias plures composuit: inter has L'Homme et la montagne (1925) de alpinista ficto (sibi haud dissimili), La Vie et la passion de Dodin-Bouffant (1920) et Guinoiseau (1926) de ganeonibus (Camillo Cerf et Curnonsky persimilibus).

Scripta selecta 

 1920 : La Vie et la passion de Dodin-Bouffant gourmet. Lutetiae: Société littéraire de France (editio lacunosa); editio perfecta, 1924 Textus
 1921-1928 (cum Curnonsky) : La France gastronomique: guides des merveilles culinaires et des bonnes auberges françaises. 28 voll.
 1924 : L'Homme et la montagne. Lutetiae: Émile-Paul frères
 1926 : Guinoiseau, ou le Moyen de ne pas parvenir. Lutetiae: Stock, 1926

Bibliographia 
 Françoise Colin, Et Marcel Rouff créa Dodin-Bouffant. Divione: Françoise Colin, 1988

Nati 1877
Mortui 1936
Incolae Helvetiae
Scriptores de re cibaria
Auctores Francogallici
Scriptores mythistoriarum Franciae
Ganeones
Alumni Scholae Monge et Lycei Carnot
Alumni Universitatis Parisiensis